સુરતના પલસાણાના વરેલી ગામે શંકાસ્પદ લઠ્ઠાકાંડમાં મોતનો આંકડો સતત વધી રહ્યો છે. જેમાં કુલ મૃત્યુઆંક 16 એ પહોંચી ગયો છે. જ્યારે વધુ બે વ્યક્તિની તબિયત લથડતા તેમને હોસ્પિટલ ખસેડાયા છે. આ ઘટનાને લઈને લોકોમાં રોષ છે. ગઈકાલે ગ્રામપંચાયત કચેરી ખાતે હલ્લાબોલ કરી પોલીસની કામગીરી સામે લોકોએ રોષ વ્યક્ત કર્યો છે. તો બીજી બાજુ વિપક્ષ જિલ્લા કોંગ્રેસે 48 કલાકનું અલ્ટીમેટમ આપી જનતા રેડ કરવા અંગે મામલતદારને આવેદન આપ્યું હતું.